OpenLLM-France/wikimedia huggingface dataset:
# Alfie

Alfie és una pel·lícula britànica dirigida per Lewis Gilbert, estrenada el 1966 i doblada al català.

## Argument

Alfie- Michael Caine- és un cockney londinenc que treballa com a conductor en una empresa de cotxes de lloguer. És famós a la ciutat per ser un seductor i un galant irresistible. Les seves nombroses conquestes el fan veure les delícies de la vida de solter; totes les noies desitgen que els seus noms figurin en aquesta llista d'honor, de la qual Alfie se sent molt orgullós.

## Repartiment

* Michael Caine: Alfie Elkins
* Shelley Winters: Ruby
* Millicent Martin: Siddie
* Julia Foster: Gilda
* Jane Asher: Annie
* Shirley Anne Field: Carla
* Vivien Merchant: Lily
* Eleanor Bron: El doctor
* Denholm Elliott: L'avortador
* Alfie Baix: Harry Clamacraft
* Graham Stark: Humphrey
* Murray Melvin: Nat
* Sydney Tafler: Frank
* Pauline Boty: La noia de la bugaderia

## Premis i nominacions
### Premis Oscar

| Any | Categoria | Receptor/s | Resultat |
| 1967 | Millor pel·lícula | | Candidata |
| 1967 | Millor actor | Michael Caine | Candidat |
| 1967 | Millor actriu secundària | Vivien Merchant | Candidata |
| 1967 | Millor guió adaptat | Bill Naughton | Candidat |
| 1967 | Millor cançó original | "Alfie" Música de Burt Bacharach i lletra de Hal David | Candidats |

### Premis Globus d'Or

| Any | Categoria | Receptor/s | Resultat |
| 1967 | Millor pel·lícula estrangera | | Guanyadora |
| 1967 | Millor director | Lewis Gilbert | Candidat |
| 1967 | Millor actor dramàtic | Michael Caine | Candidat |
| 1967 | Millor actriu secundària | Vivien Merchant | Candidata |
| 1967 | Millor actriu secundària | Shelley Winters | Candidata |
| 1967 | Millor guió | Bill Naughton | Candidat |
| 1967 | Millor cançó original | "Alfie" Música de Burt Bacharach i lletra de Hal David | Candidats |

### Premis BAFTA

| Any | Categoria | Receptor/s | Resultat |
| 1967 | Millor pel·lícula | | Candidata |
| 1967 | Millor actor | Michael Caine | Candidat |
| 1967 | Millor guió | Bill Naughton | Candidat |
| 1967 | Millor fotografia | Otto Heller | Candidat |
| 1967 | Millor muntatge | Thelma Connell | Candidata |
| 1967 | Millor nova promesa | Vivien Merchant | Guanyadora |

### Festival Internacional de Cinema de Canes

| Any | Categoria | Resultat |
| 1966 | Palma d'Or | Candidata |
| 1966 | Premi del Jurat | Guanyadora |

### Premis Grammy

| Any | Categoria | Receptor/s | Resultat |
| 1967 | Millor banda sonora original - Pel·lícula o televisió | Sonny Rollins | Candidat |

## Al voltant de la pel·lícula

* El 2004 ha sortit un remake, Irresistible Alfie, amb Jude Law al paper principal.
* Brillant comèdia àcida que va evolucionant cap a un relat sòrdid, arribant a ser excessius els parlaments i les explicacions del protagonista.

## Referències

* ↑ Alfie
* ↑ Calderon, pàg.16

## Bibliografia

* Calderón, Teo. Calderón & Villamandos. Movie Movie (en castellà). ISBN 84-605-6130-5.
# Rossiter

Rossiter és una concentració de població designada pel cens dels Estats Units a l'estat de Pennsilvània. Segons el cens del 2000 tenia 790 habitants.

## Demografia

Segons el cens del 2000, Rossiter tenia 790 habitants, 249 habitatges, i 169 famílies. La densitat de població era de 164 habitants/km².
Dels 249 habitatges en un 31,7% hi vivien nens de menys de 18 anys, en un 47,4% hi vivien parelles casades, en un 14,1% dones solteres, i en un 32,1% no eren unitats familiars. En el 27,3% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,07.
Per edats la població es repartia de la següent manera: un 20,5% tenia menys de 18 anys, un 5,4% entre 18 i 24, un 25,7% entre 25 i 44, un 22,8% de 45 a 60 i un 25,6% 65 anys o més.
L'edat mediana era de 44 anys. Per cada 100 dones de 18 o més anys hi havia 101,9 homes.
La renda mediana per habitatge era de 25.577 $ i la renda mediana per família de 31.167 $. Els homes tenien una renda mediana de 24.000 $ mentre que les dones 18.333 $. La renda per capita de la població era d'11.931 $. Entorn del 16,5% de les famílies i el 18,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rossiter». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rossiter». American Fact Finder. Oficina del Cens dels Estats Units, 12-01-2010.
# St. Clairsville

St. Clairsville és una població dels Estats Units a l'estat de Pennsilvània. Segons el cens del 2000 tenia 86 habitants.

## Demografia

Segons el cens del 2000, St. Clairsville tenia 86 habitants, 36 habitatges, i 25 famílies. La densitat de població era de 1.106,8 habitants/km².
Dels 36 habitatges en un 30,6% hi vivien nens de menys de 18 anys, en un 52,8% hi vivien parelles casades, en un 11,1% dones solteres, i en un 27,8% no eren unitats familiars. En el 27,8% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,39 i el nombre mitjà de persones que vivien en cada família era de 2,88.
Per edats la població es repartia de la següent manera: un 20,9% tenia menys de 18 anys, un 14% entre 18 i 24, un 26,7% entre 25 i 44, un 27,9% de 45 a 60 i un 10,5% 65 anys o més.
L'edat mediana era de 36 anys. Per cada 100 dones de 18 o més anys hi havia 94,3 homes.
La renda mediana per habitatge era de 20.833$ i la renda mediana per família de 22.500$. Els homes tenien una renda mediana de 17.500$ mentre que les dones 23.750$. La renda per capita de la població era de 11.542$. Cap de les famílies i el 2,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- St. Clairsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- St. Clairsville». American Fact Finder. Oficina del Cens dels Estats Units, 12-01-2010.
# Valley Green

Valley Green és una concentració de població designada pel cens dels Estats Units a l'estat de Pennsilvània. Segons el cens del 2000 tenia 3.550 habitants.

## Demografia

Segons el cens del 2000, Valley Green tenia 3.550 habitants, 1.310 habitatges, i 996 famílies. La densitat de població era de 1.000,5 habitants/km².
Dels 1.310 habitatges en un 43,9% hi vivien nens de menys de 18 anys, en un 61,9% hi vivien parelles casades, en un 11% dones solteres, i en un 23,9% no eren unitats familiars. En el 18% dels habitatges hi vivien persones soles el 2,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,71 i el nombre mitjà de persones que vivien en cada família era de 3,11.
Per edats la població es repartia de la següent manera: un 29,9% tenia menys de 18 anys, un 6,7% entre 18 i 24, un 38,6% entre 25 i 44, un 21,6% de 45 a 60 i un 3,2% 65 anys o més.
L'edat mediana era de 33 anys. Per cada 100 dones de 18 o més anys hi havia 92,3 homes.
La renda mediana per habitatge era de 50.683 $ i la renda mediana per família de 53.162 $. Els homes tenien una renda mediana de 41.019 $ mentre que les dones 28.348 $. La renda per capita de la població era de 21.087 $. Entorn del 3% de les famílies i el 5,2% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Valley Green». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Valley Green». American Fact Finder. Oficina del Cens dels Estats Units, 12-01-2010.
# Versailles (Pennsilvània)

Versailles és una població dels Estats Units a l'estat de Pennsilvània. Segons el cens del 2000 tenia 1.724 habitants.

## Demografia

Segons el cens del 2000, Versailles tenia 1.724 habitants, 852 habitatges, i 442 famílies. La densitat de població era de 1.358,4 habitants/km².
Dels 852 habitatges en un 18,8% hi vivien nens de menys de 18 anys, en un 38,7% hi vivien parelles casades, en un 9,9% dones solteres, i en un 48,1% no eren unitats familiars. En el 42% dels habitatges hi vivien persones soles el 24,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,02 i el nombre mitjà de persones que vivien en cada família era de 2,8.
Per edats la població es repartia de la següent manera: un 17,1% tenia menys de 18 anys, un 5,3% entre 18 i 24, un 27,7% entre 25 i 44, un 23,1% de 45 a 60 i un 26,9% 65 anys o més.
L'edat mediana era de 45 anys. Per cada 100 dones de 18 o més anys hi havia 81 homes.
La renda mediana per habitatge era de 24.552 $ i la renda mediana per família de 36.184 $. Els homes tenien una renda mediana de 29.242 $ mentre que les dones 24.464 $. La renda per capita de la població era de 15.889 $. Entorn del 10,2% de les famílies i el 16,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Versailles». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Versailles». American Fact Finder. Oficina del Cens dels Estats Units, 12-01-2010.
# Bernat de Mur

Bernat de Mur (Mur, Pallars Jussà, ? - convent de Santa Anna de Barcelona, 1264) fou bisbe de Vic de 1243 a 1264. Succeí a Bernat Calvó en el bisbat de la capital osonenca.
El 1238, essent ardiaca de Tremp, anà a estudiar dret a Bolonya. Nomenat bisbe de Vic, aconseguí del papa Gregori VII la reducció del nombre de canonges d'aquella catedral; reformà els estatuts de la mateixa i l'administració de les seves rendes. Canvià amb el rei Jaume el Conqueridor, les possessions que aquest havia donat a Bernat Calvó a València pel castell de Sallent (Bages), i cedí al rei el castell de Gurb a canvi de certes compensacions. Va concórrer al concili provincial de Tarragona (22 d'abril, de 1247). Defensà els drets i llibertat de la seva església i els béns del seu patrimoni.
Celebrà un sínode a Vic el 1252, i hagué de prendre serioses mesures per evitar la propagació de l'heretgia dels valdesos (o ensabatats) pels pobles de la seva diòcesi. Va concórrer a les corts de Lleida, convocades per Jaume I, aconseguint la confirmació dels privilegis i llibertats concedides pels seus predecessors a les esglésies i persones eclesiàstiques i religioses.

## Referències

* ↑ «Bernat de Mur». Gran Enciclopèdia Catalana. Barcelona: Grup Enciclopèdia Catalana.

## Bibliografia

* Enciclopèdia Espasa Volum núm. 8, pàg. 354. (ISBN 84-239-4508-1)
# Woodland Heights

Woodland Heights és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.402 habitants.

## Demografia

Segons el cens del 2000, Woodland Heights tenia 1.402 habitants, 588 habitatges, i 402 famílies. La densitat de població era de 328,1 habitants per km².
Dels 588 habitatges en un 33% hi vivien nens de menys de 18 anys, en un 48,8% hi vivien parelles casades, en un 16% dones solteres, i en un 31,6% no eren unitats familiars. En el 27,6% dels habitatges hi vivien persones soles el 12,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,87.
Per edats la població es repartia de la següent manera: un 26,5% tenia menys de 18 anys, un 9,9% entre 18 i 24, un 25% entre 25 i 44, un 23,3% de 45 a 60 i un 15,3% 65 anys o més.
L'edat mediana era de 37 anys. Per cada 100 dones de 18 o més anys hi havia 77,5 homes.
La renda mediana per habitatge era de 31.875 $ i la renda mediana per família de 36.696 $. Els homes tenien una renda mediana de 30.074 $ mentre que les dones 27.109 $. La renda per capita de la població era de 15.123 $. Entorn del 16,1% de les famílies i el 17,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodland Heights». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
* ↑ «Geographic Comparison Table- Woodland Heights». American Fact Finder. Oficina del Cens dels Estats Units, 12-01-2010.
# Església de la Guixa

L'Església de la Guixa és una església neoclàssica de Sentfores, al municipi de Vic (Osona) inclosa a l'Inventari del Patrimoni Arquitectònic de Catalunya.

## Descripció

Edifici religiós. Església de tres naus, la central més alta que les laterals, recolzades sobre grossos contraforts. L'interior és il·luminat mitjançant un òcul amb vitralls situat als peus de l'església i uns finestrals que s'obren a la nau central. La construcció és de pedra sense polir als murs i picada als angles. Cal remarcar que la part central de la façana, que segueix una forma arrodonida, és de maó. A la part superior hi ha una fornícula amb una imatge, en part mutilada. Sobre el carener hi ha una decoració formant una creu grega emmarcada dins un cercle. A la part posterior s'eleva el campanar de planta quadrada amb la part superior ortogonal, així com el prisma que la cobreix. L'estat de conservació és bo per bé que dona la impressió de restar inacabada donades les característiques de la façana.
La imatge del bisbe Bernat Calvó que hi ha a l'altar sembla pertànyer a un antic retaule.

## Història

El 25 de març de 1865 es col·locà la primera pedra a l'església i el dia 3 de desembre de 1878 el bisbe de Vic, Dr. Pere Colomer i Mestres, la beneí. Aquesta església venia a substituir l'antiga església de Sant Martí, documentada des del 930 i que aleshores quedava molt lluny de la nova població de la Guixa formada a partir del segle xviii a ran del camí ral que anava a Vic. Un cop inaugurada la nova església s'hi traslladaren tots els elements de l'antiga, la de Sant Martí, però desgraciadament es varen perdre durant la darrera guerra civil.
L'església conserva, a més d'una imatge anterior a la guerra, un retaule de l'arquitecte Bassols que fou construït l'any 1953. A l'absis també hi ha pintures de Vila Montcau.

## Referències

* 1 2 3 4 5 «Església de la Guixa». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2017].
# Woodward (Pennsilvània)

Woodward és una concentració de població designada pel cens dels Estats Units a l'estat de Pennsilvània. Segons el cens del 2000 tenia 126 habitants.

## Demografia

Segons el cens del 2000, Woodward tenia 126 habitants, 61 habitatges, i 38 famílies. La densitat de població era de 54,1 habitants per km².
Dels 61 habitatges en un 24,6% hi vivien nens de menys de 18 anys, en un 52,5% hi vivien parelles casades, en un 4,9% dones solteres, i en un 37,7% no eren unitats familiars. En el 32,8% dels habitatges hi vivien persones soles el 21,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,07 i el nombre mitjà de persones que vivien en cada família era de 2,58.
Per edats la població es repartia de la següent manera: un 17,5% tenia menys de 18 anys, un 5,6% entre 18 i 24, un 27,8% entre 25 i 44, un 26,2% de 45 a 60 i un 23% 65 anys o més.
L'edat mediana era de 44 anys. Per cada 100 dones de 18 o més anys hi havia 92,6 homes.
La renda mediana per habitatge era de 26.250 $ i la renda mediana per família de 37.083 $. Els homes tenien una renda mediana de 28.333 $ mentre que les dones 24.375 $. La renda per capita de la població era de 15.089 $. Entorn del 9,8% de les famílies i el 15,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Woodward». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Woodward». American Fact Finder. Oficina del Cens dels Estats Units, 12-01-2010.
# Fregadora orbital

Una Fregadora orbital és una eina motoritzada portàtil. El seu moviment s'obté per combinació del gir del disc polidor i un moviment simultàni en el·lipses, fet que garanteix que cap part del material abrasiu es desplaci pel mateix trajecte dues vegades. A causa d'aquest moviment, l'eina no deixa marques circulars i no es veu afectada per la direcció de la veta de fusta. Va aparèixer a principis dels anys 1990 i el seu ús es va estendre ràpidament. Aquestes polidores combinen la velocitat i agressivitat d'una fregadora de banda amb l'habilitat de produir un acabat fi.
Les esmeriladores orbitals fan servir discos d'esmeril i algunes un sistema recol·lector de pols. Els discos s'adhereixen usant adhesius de contacte o un sistema d'enganxament temporal com el velcro.

## Vegeu també

* Fregadora
* Fregadora de banda
* Esmoladora
* Esmoladora angular
# Tremarctos

Tremarctos és un gènere de carnívor de la família dels ossos (Ursidae) que ha existit a les Amèriques des del Pliocè fins a l'actualitat. L'espècie septentrional, T. floridanus, s'extingí fa 11.000 anys. L'única espècie vivent avui en dia és l'os d'antifaç (T. ornatus).

## Referències

* ↑ B. Kurten & E. Anderson (1980): Pleistocene mammals of North America, pàg. 1-442. Columbia University Press
Espècies vivents de carnívors :
Regne: Animalia  ·  Embrancament: Chordata  ·  Classe: Mammalia  ·  Infraclasse: Eutheria  ·  Superordre: Laurasiatheria :
Subordre Feliformia :
Família Felidae :
Família Viverridae (inclou les civetes) :
Família Eupleridae :
Subordre Caniformia (continua més avall) :
Subordre Caniformia (continua més amunt) :
Família Canidae :
Família Mustelidae :
# La Riera (Granera)

La Riera és una masia del terme municipal de Granera, a la comarca catalana del Moianès. Pertany a la parròquia de Sant Martí de Granera. És una obra inclosa a l'Inventari del Patrimoni Arquitectònic de Catalunya.

## Situació

Està situada a 710,7 metres d'altitud a prop al sud-est del Barri del Castell i a migdia del Barri de Baix, a l'esquerra del torrent de la Riera. A ponent seu hi ha els Plans de la Riera i a migdia, la masia de l'Óssol. S'hi accedeix pel Camí de la Riera, de terra, però en bon estat, que arrenca cap a llevant del darrer revolt de la carretera BV-1245 abans d'arribar a la capella de Santa Cecília venint de Castellterçol. Aquest camí mena a la Riera en 750 metres.

## Descripció

Dues masies acoblades mitjançant construccions posteriors. La més antiga devia ser la que té únicament planta baixa i pis i coberta a dues vessants amb carener perpendicular a la façana. L'arc d'accés de mig punt és dovellat amb dovelles de grandària desigual. Adossat a l'edifici perpendicularment hi ha un cos amb la part superior formant una galeria amb arcades.
L'altre edifici és molt més gran. Hi ha també altres cossos annexes que formen el barri. La porta d'accés és d'arc rebaixat i sembla posterior a tot el conjunt. Alguna finestra té la pedra tallada als costats i llinda d'una sola peça.

## Referències

* ↑ Garcia-Pey, Enric. Granera: recull toponomàstic. Barcelona: Institut Cartogràfic de Catalunya - Societat d'Onomàstica, 2004 (Col·lecció "Monografies", 26). ISBN 978-84-393-6526-8.
* ↑ Rodríguez Lara, José Luis. «Granera». A: Aproximació a la Toponímia del Moianès. Barcelona: Rafael Dalmau, Editor, 2009 (Col·lecció "Camí Ral", 30). ISBN 978-84-232-0735-0.
* 1 2 3 «La Riera». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 31 agost 2015].

## Enllaços externs

* La Riera en el seu entorn a l'Institut Cartogràfic de Catalunya
# Chinese Democracy

Chinese Democracy és el nom del sisè àlbum de la banda de hard rock Guns N' Roses. Va ser llançat al mercat el 23 de novembre de 2008 als Estats Units. És el primer àlbum amb temes originals de la banda després dels llançaments simultanis de Use Your Illusion I i Use Your Illusion II el 1991, i el primer àlbum d'estudi després del llançament el 1993 de The Spaghetti Incident?. Fins al moment ha venut 7 milions de còpies a tot el món.

## Membres

* Axl Rose - Veu
* Bumblefoot - Guitarra
* Richard Fortus - Guitarra
* Buckethead - Guitarra
* Paul Tobias - Guitarra
* Robin Finck - Guitarra
* Tommy Stinson - Baix
* Dizzy Reed - Teclat
* Chris Pitman- Teclat
* Frank Ferrer - Bateria
# Vi calent

El vi calent és una preparació de vi, habitualment negre, amb diferents espècies, com ara canyella, clau, nou moscada o sucre. També se li pot afegir un licor, com ara rom o amaretto. És una beguda habitual a Europa, normalment durant els períodes freds. A Vall d'Aran es coneix com a vin cau. A Benasc, la vall del costat i ja en l'Aragó, és conegut com a “vin cao” o “vino cao”, en altres zones d'Aragó es coneix com a poncho o ponche.

## Referències

* ↑ Beruete, Luis Felipe Lescure. DICCIONARIO GASTRONÓMICO, Términos, Refranes, Citas y Poemas (en castellà). Editorial Visión Libros, 2005. ISBN 9788498211375.
* ↑ La magia de la tradición, poncho navideño aragonés.

## Vegeu també

* Piment
* Sangria
# Pícea d'Engelmann

La pícea d'Engelmann (Picea engelmannii) és una espècie de conífera de la família Pinaceae nadiua de l'oest d'Amèrica del Nord.

## Característiques

Picea engelmannii és un arbre perennifoli de mida mitjana arriba a 25-40 m d'alt. Les fulles són aciculars de 15 a 30 mm de llarg. Les pinyes pengen de 4 a 8 cm de llarg i 1,5 cm d'ample. Hibrida amb la pícea blanca i amb la pícea de Sitka.

## Distribució

Picea engelmannii és originària de l'oest d'Amèrica del Nord, des de la Colúmbia Britànica i sud-oest d'Alberta, fins al nord de Califòrnia, Arizona i Nou Mèxic; també hi ha dues poblacions aïllades al nord de Mèxic. Es desenvolupa principalment a elevades altituds en muntanyes des de 900 a 3.650 m d'altitud. En moltes zones arriba al límit arbori.

## Usos

La fusta és econòmicament important per a fer paper i la construcció. D'aquests arbres que creixen lentament perquè ho fan a gran altitud se'n fan instruments musicals com guitarres i arpes. També es fa servir com arbre de Nadal.
* Fulles
* Arbre jove a Sierra Blanca
* Anells de creixement amb nusos
* Fulles i pinya

## Referències

* ↑ «Cercaterm | TERMCAT». [Consulta: 7 març 2023].
* ↑ «Picea engelmannii - The Gymnosperm Database». [Consulta: 7 març 2023].

## Enllaços externs

* Jepson Manual Treatment - Picea engelmannii
* Flora of North America
* Arboretum de Villardebelle: Picea engelmannii and related spruces - photos of cones
* Picea engelmannii - Photos Gallery